b'\n_START_ARTICLE_\nSevastopol\n_START_PARAGRAPH_\nSevastopol (ukrajinsko, rusko \xd0\xa1\xd0\xb5\xd0\xb2\xd0\xb0\xd1\x81\xd1\x82\xd0\xbe\xd0\xbf\xd0\xbe\xd0\xbb\xd1\x8c - nekdaj znano kot Sebastopol, krimskotatarsko Aqyar) je mesto v Rusiji na krimski obali \xc4\x8crnega morja s 400.000 prebivalci. _NEWLINE_Sevastopol je gostil nekdanjo sovjetsko \xc4\x8crnomorsko ladjevje in je \xc5\xa1e vedno rusko pomorsko opori\xc5\xa1\xc4\x8de. Mesto je zelo raz\xc5\xa1irjeno obmorsko letovi\xc5\xa1\xc4\x8de in turisti\xc4\x8dna to\xc4\x8dka, ve\xc4\x8dinoma za obiskovalce iz dr\xc5\xbeav SND._NEWLINE_Mesto ima veliko letali\xc5\xa1\xc4\x8de in je povezano z \xc5\xbeeleznico do Moskve.\n_START_SECTION_\nZgodovina\n_START_PARAGRAPH_\nSevastopol je verjetno najbolj znana pomorska utrdba na svetu._NEWLINE_Ustanovili so ga leta 1783, ko si je carska Rusija priklju\xc4\x8dila Krim. Postalo je pomembno pomorsko opori\xc5\xa1\xc4\x8de in kasneje trgovsko pristani\xc5\xa1\xc4\x8de. V krimski vojni med letoma 1854 in 1856 so ga oblegale britanske in francoske sile in ga po 11. mesecih zavzele._NEWLINE_Med 2. svetovno vojno se je med letoma 1941 in 1942 mesto 250 dni upiralo nem\xc5\xa1ki vojski. Leta 1945 so ga imenovali za mesto heroj._NEWLINE_V \xc4\x8dasu Sovjetske zveze mesto upravno ni spadalo pod Krimsko pokrajino Ukrajinske SSR, ampak je bilo uradno podrejeno Kijevu, v bistvu pa Moskvi._NEWLINE_Od leta 1957 spada k Sevastopolu mesto Balaklava._NEWLINE_Po razpadu Sovjetske zveze, leta 1991, je bilo mesto del suverenega ozemlja Ukrajinske Avtonomne republike Krim. Po osamosvojitvi Republike Krim od Ukrajine, leta 2014, pa je pre\xc5\xa1lo v upravo Ruske federacije.'